הקוראן המבורך סורה 82 (תרגום דאר אלסלאם)


סורה 82: אל-אנפטאר (ההתבקעות)

בשם אללה הרחמן הרחום

1 כאשר השמים יתבקעו,

2 וכאשר הכוכבים יתפזרו,

3 וכאשר הימים יעלו על גדותיהם,

4 וכאשר הקברים יפתחו,

5 אז כל נפש תדע מה הקדימה ומה השאירה מאחור.

6 הוי בן אדם! מה זה הדבר אשר התעה אותך מריבונך אשר מקיים אותך בשפע וטוב עין?

7 אשר ברא אותך, נתן לך צורה ותכנן (ועשה) אותך...

8 בכל אופן אשר רצה הרכיב אותך.

9 ולמרות זאת אתם מתכחשים ליום הדין.

10 ואכן, ישנם שומרים הצופים בכם,

11 (שומרים) אצילים אשר מתעדים הכול,

12 והם יודעים כל מה שאתם עושים.

13 הצדיקים ישכנו באושר עילאי,

14 בזמן שהרשעים יהיו בגיהינום,

15 אליו הם יכנסו ביום הדין,

16 ולעולם לא יצאו משם!

17 מה אתה יודע על יום הדין?

18 ושוב, מה אתה יודע על יום הדין?

19 זה יהיה יום אשר בו לא יהיה לאף נפש תועלת עבור נפש אחרת, והמילה ביום המיועד הוא רק לאללה.

הקוראן סורה 82
הקוראן המבורך (תרגום דאר אלסלאם)